CELEX: 32009R0718
Language: hr
Date: 2009-08-04 00:00:00
Title: Uredba Komisije (EZ) br. 718/2009 od 4. kolovoza 2009. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               273
            
         32009R0718
   
               L 205/7
            
            
               SLUŽBENI LIST EUROPSKE UNIJE
            
            
               04.08.2009.
            
         
      UREDBA KOMISIJE (EZ) br. 718/2009
   od 4. kolovoza 2009.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1., točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. kolovoza 2009.
      
         
            Za Komisiju
         
         Ján FIGEĽ
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Vozilo s četiri kotača na električni pogon koji napajaju dva akumulatora od 12 V s mogućnošću ponovnog punjenja. Približno je 48 cm široko, 99 cm dugo i 58 cm visoko (sa spuštenim naslonom), ukupne težine bez akumulatora približno 34,5 kg. Najveća dopuštena težina tereta je 115 kg.
                           Vozilo ima sljedeće osobine:
                           
                                       —
                                    
                                    
                                       vodoravna ploča koja povezuje prednji i stražnji dio,
                                    
                                 
                                       —
                                    
                                    
                                       mali kotači (približno 2,5 × 19,0 cm) s nepropusnim gumama,
                                    
                                 
                                       —
                                    
                                    
                                       prilagodljivo sjedalo bez naslona za ruke i ručkama čija se visina može namjestiti u dva položaja, i
                                    
                                 
                                       —
                                    
                                    
                                       mehanizam za upravljanje koji se može sklopiti.
                                    
                                 Mehanizam za upravljanje ima malu jedinicu za upravljanje koja uključuje kontaktnu sklopku, trubu, dugme za podešavanje najveće brzine.
                           Vozilo ima dvije ručke za upravljanje palcima namijenjene ubrzavanju, kočenju i vožnji unatrag. Na stražnjem dijelu vozila nalaze se kotači koji sprečavaju prevrtanje vozila. Vozilo ima elektronski dvojni sustav kočenja.
                           Kada su akumulatori napunjeni, vozilo ima najveći doseg od 16 kilometara i može postići najveću brzinu od približno 6,5 km/h.
                           Vozilo se lako rastavlja na četiri lagana dijela. Namijenjeno je uporabi kod kuće, na stazama i javnim prostorima za aktivnosti kao što je kupovina.
                           Vidjeti fotografiju 1 (1).
                        
                     
            
               8703 10 18
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8703, 8703 10 i 8703 10 18.
               Vozilo je posebna vrsta vozila za prijevoz osoba.
               Izuzima se razvrstavanje pod tarifni broj 8713 zbog toga što je vozilo posebno namijenjeno prijevozu osoba s invaliditetom i ne posjeduje posebna obilježja koja olakšavaju invaliditet. (Vidjeti također Napomene s objašnjenjem Harmoniziranog sustava za tarifni broj 8713 i napomene s objašnjenjem kombinirane nomenklature uz tarifni podbroj 8713 90 00.)
               Stoga se vozilo razvrstava pod oznaku KN 8703 10 18 kao motorno vozilo prvenstveno namijenjeno prijevozu osoba.
            
         
               
                           2.
                        
                        
                           Vozilo s tri kotača na električni pogon koji napajaju dva akumulatora od 12 V s mogućnošću ponovnog punjenja. Približno je 61 cm široko, 120 cm dugo i 76 cm visoko (sa spuštenim naslonom), ukupne težine bez akumulatora približno 46 kg. Najveća dopuštena težina tereta je 160 kg.
                           Vozilo ima sljedeće osobine:
                           
                                       —
                                    
                                    
                                       vodoravna ploča koja povezuje prednji i stražnji dio,
                                    
                                 
                                       —
                                    
                                    
                                       mali kotači (približno 8,9 × 25,4 cm) s nepropusnim gumama,
                                    
                                 
                                       —
                                    
                                    
                                       prilagodljivo sjedalo bez naslona za ruke i ručkama čija se visina može namjestiti u tri položaja, i
                                    
                                 
                                       —
                                    
                                    
                                       mehanizam za upravljanje koji se može sklopiti.
                                    
                                 Mehanizam za upravljanje ima malu jedinicu za upravljanje koja uključuje mjerač akumulatora, kontaktnu sklopku, dugmad za paljenje svjetala, trubu te dugme za podešavanje najveće brzine.
                           Vozilo ima dvije ručke za upravljanje palcima namijenjene ubrzavanju, kočenju i vožnji unatrag. Na stražnjem dijelu vozila nalaze se kotači koji sprečavaju prevrtanje vozila. Vozilo ima elektronski dvojni sustav kočenja.
                           Kada su akumulatori napunjeni, vozilo ima najveći doseg od 40 kilometara i može postići najveću brzinu od približno 8 km/h.
                           Vozilo se rastavlja na sedam laganih dijelova. Namijenjeno je uporabi kod kuće, na stazama i javnim prostorima za aktivnosti kao što je kupovina.
                           Vidjeti fotografiju 2 (1).
                        
                     
            
               8703 10 18
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8703, 8703 10 i 8703 10 18.
               Vozilo je posebna vrsta vozila za prijevoz osoba.
               Izuzima se razvrstavanje u tarifni broj 8713 zbog toga što je vozilo posebno namijenjeno prijevozu osoba s invaliditetom i ne posjeduje posebna obilježja koja olakšavaju invaliditet. (Vidjeti također Napomene s objašnjenjem Harmoniziranog sustava za tarifni broj 8713 i napomene s objašnjenjem kombinirane nomenklature uz tarifni podbroj 8713 90 00.)
               Stoga se vozilo razvrstava pod oznaku KN 8703 10 18 kao motorno vozilo prvenstveno namijenjeno prijevozu osoba.
            
         
      
   
      
   
      (1)  Fotografije su isključivo informativne prirode.